Emîne Şenyaşara ke mêrde û wird lajê ci hetê merdimanê Wekîlê AKPyî Halîl Îbrahîm Yildizî ra kişîyayî lajê xo Ferît Şenyaşarî reyde 48 rojî yo nobeta edaletî tepişena
Keyeyê Şenyaşarî  rîyê astenkerdişê tebervejîyayîşî ra nobeta azadîye keyeyê de domneno. Emîne Şenyaşare bi videoyêkî Ajanê Mezopotamya (MA) rê mesajêk şawit. Şenyaşara ke dêsanê keyeyê xo de nuşteyê ''ma edalet wazenê'' daliqnayî da zanayene ke ê do siba reyna verê edlîye de bê. Emîne Şenyaşare semedê paştdayîşî veng da û vat ê keye de bimanê zî nobete dewam kena. Şenyaşare vat sûcê lajê ci Fadil Şenyaşarî çîn o waşt kew a bêro verdayene.
